Ο **Ντέιβιντ Β. Βουνάγκι** (David V. Vunagi, γεννημένος στις 5 Σεπτεμβρίου 1950)  είναι Αγγλικανός πρώην επίσκοπος Νήσων Σολομώντα και Γενικός Κυβερνήτης των Νήσων Σολομώντα. Ήταν αρχιεπίσκοπος της Μελανησίας και επίσκοπος της Μητρόπολης Κεντρικής Μελανησίας από το 2009 έως το 2015. Είναι παντρεμένος και έχει τρία παιδιά.

Βιογραφία
---------

### Πρώτα χρόνια και σπουδές

Γεννήθηκε στη Σαμασόντου, στην επαρχία Ίζαμπελ. Σπούδασε στο Σχολείο Δευτεροβάθμιας Εκπαίδευσης του KGVI από το 1968 έως το 1973. Έλαβε το 1976 δίπλωμα εκπαίδευσης στην επιστήμη από το Πανεπιστήμιο του Νότιου Ειρηνικού, στα Φίτζι και έναν τίτλο MB στον τομέα της Εκπαίδευσης στη Βιολογία από το Πανεπιστήμιο της Παπούα Νέας Γουινέας, το 1982. Προτού υπηρετήσει ως ιερέας, ήταν δάσκαλος στο κυβερνητικό σχολείο του KGVI και στο κολλέγιο Σέλουιν της Εκκλησίας της Μελανησίας. 

Ο Βουνάγκι απέκτησε μπάτσελορ θεολογίας από το Κολέγιο του Αγίου Ιωάννη, στο Ώκλαντ της Νέας Ζηλανδίας το 1990. Ήταν δάσκαλος στο Θεολογικό Κολέγιο του Επισκόπου Πάτεσον Κοχιμαράμα στις Νήσους του Σολομώντα το 1992. 

Μετακόμισε στον Καναδά, όπου ήταν βοηθός ιερέας στην ενορία Αγίου Ανσέλμου στη μητρόπολη του Νέου Γουεστμίνστερ, στην Βρετανική Κολομβία, από το 1996 έως το 1998. Απέκτησε Μάστερ Θεολογίαςαπό τη Θεολογική Σχολή του Βανκούβερ το 1998. 

### Θρησκευτικός λειτουργός

Επέστρεψε αργότερα στις Νήσους του Σολομώντα, όπου ήταν ιερέας στη μητρόπολη Ysabel. Το 1999 επέστρεψε στη διδασκαλία στο κολλέγιο Σέλουιν, όπου ήταν διευθυντής. Διετέλεσε Γραμματέας της Αποστολής στην επαρχιακή έδρα της Εκκλησίας της Μελανησίας το 2000. Ο Βουνάγκι εκλέχτηκε τον ίδιο χρόνο, Επίσκοπος της Μητρόπολης Τεμότου, θέση στην οποία ήταν μέχρι το 2009. Χρίστηκε ως επίσκοπος και εγκαταστάθηκε ως ο τρίτος επίσκοπος της Τεμότου στις 6 Μαΐου 2001. 

Εκλέχτηκε ο 5ος Αρχιεπίσκοπος και αρχηγός της Εκκλησίας της επαρχίας της Μελανησίας στις 4 Μαρτίου 2009, σε επαρχιακό εκλογικό συμβούλιο, που πραγματοποιήθηκε στην Ονιάρα, και ενθρονίστηκε στις 31 Μαΐου 2009.  

Παρακολούθησε την Τέταρτη Παγκόσμια Συνάντηση του Νότου στη Σιγκαπούρη από τις 19 έως τις 23 Απριλίου 2010 και εκπροσωπήθηκε επίσης στο Παγκόσμιο Συνέδριο για το Νότο που διεξήχθη στην Μπανγκόκ στις 18-20 Ιουλίου 2012. 

Έφυγε από τη θέση στις 6 Σεπτεμβρίου 2015, σε μια τελετή που πραγματοποιήθηκε στον Καθεδρικό Ναό του Αγίου Βαρνάβα, στην Ονιάρα, στην οποία παρέστησαν οι εννέα επίσκοποι της Αγγλικανικής Εκκλησίας της Μελανησίας. Τον διαδέχθηκε ως υπηρεσιακός προκαθήμενος ο Νάθαν Τομ, επίσκοπος της Γκουανταλκανάλ, ανώτερος επίσκοπος της επαρχίας, μέχρι την εκλογή του νέου προκαθημένου στις 12 Φεβρουαρίου 2016. 

### Γενικός Κυβερνήτης

Τον Ιούνιο του 2019, έγινε ο μόνος υποψήφιος για να είναι ο επόμενος Γενικός κυβερνήτης των Νήσων Σολομώντα, αντιπρόσωπος της Βασίλισσας στη χώρα (Αντιβασιλέας), και ανέλαβε καθήκοντα στις 7 Ιουλίου.

Σημειώσεις και παραπομπές
-------------------------

1. 1 2 3  Ανακτήθηκε στις 3  Δεκεμβρίου 2021.
2. ↑  Ανακτήθηκε στις 3  Δεκεμβρίου 2021.
3. ↑
4. ↑  List of small publications in the Archives of the Anglican Church of Melanesia (in the National Archives of Solomon Islands) p. 26. (Accessed 25 Αυγούστου 2016)
5. ↑  Anglican Church of Melanesia elects new Archbishop, 6 Μαρτίου 2009, Anglican Communion News Service
6. ↑  «The Anglican Church of Melanesia has a new Archbishop, Global South Anglican Online, 9 Μαρτίου 2009». Αρχειοθετήθηκε από το πρωτότυπο στις 24 Ιουλίου 2019. Ανακτήθηκε στις 24 Ιουλίου 2019.
7. ↑  «Communiqué of the Global South Primates Bangkok, Thailand, 20 Ιουλίου 2012, Global South Anglican Online, 21 Ιουλίου 2012». Αρχειοθετήθηκε από το πρωτότυπο στις 24 Ιουλίου 2019. Ανακτήθηκε στις 24 Ιουλίου 2019.
8. ↑  Solomon Islands archbishop steps down, Anglican Ink, 10 Σεπτεμβρίου 2015